
Къэбэрдей-Балъкъэр Республикэм курортхэмрэ туризмэмкIэ и министрым и IуэхукIэ
Къэбэрдей-Балъкъэр Республикэм и Iэтащхьэм и Указ
1. Къэбэрдей-Балъкъэр Республикэм и Конституцэм и 81-нэ статьям и «б» пунктым ипкъ иткIэ Къэбэрдей-Балъкъэр Республикэм курортхэмрэ туризмэмкIэ и министру гъэувын ЩоджэнцIыкIу Мурат Лиуан и къуэр.
2. Мы Указым къару егъуэт абы Iэ щыщIэздза махуэм щегъэжьауэ.
Къэбэрдей-Балъкъэр Республикэм
и Iэтащхьэ КIУЭКIУЭ Юрий
Налшык къалэ
2017 гъэм шыщхьэуIум и 25-м
№118-УГ
ЩоджэнцIыкIу Мурат Лиуан и къуэр адыгэщ, илъэс 53-рэ и ныбжьщ, Налшык къалэ къыщалъхуащ.
Ломоносов М. В. и цIэр зезыхьэ МКъУ-р «Политикэ экономие» унэтIыныгъэмкIэ 1985 гъэм къиухащ, «Экономист, политикэ экономиемкIэ егъэджакIуэ» IэщIагъэр иIэу.
2009 гъэм БизнесымкIэ Къэбэрдей-Балъкъэр институт профессиональнэ щIэныгъэ нэхъыщхьэ щрагъэгъуэт, къэралым IэщIэмылъ еджапIэм финанс менеджментымкIэ и къудамэр къиухыжащ. Урысейм и гъэсыныпхъэ-энергетикэ комплексым и унафэщIхэм-рэ IэщIагъэлIхэмрэ я щIэныгъэм щыхагъахъуэ институтыр 2011 гъэм къиухащ.
IэщIагъэ зригъэгъуэта нэужь вузхэм егъэджакIуэу щылэжьащ (КъБКъУ, МКъУ, БизнесымкIэ Къэбэрдей-Балъкъэр институт).
Къулыкъу зэхуэмыдэхэр иIыгъыу гъэзэщIакIуэ властым и органхэм щылэжьащ (КъБР-м ТарифхэмкIэ и комитетым, КъБР-м ЭнергетикэмкIэ, ЖКХ-мрэ та-риф политикэмкIэ и министерствэм).
Иджыри къэс КъБР-м ЭнергетикэмкIэ, тарифхэмрэ псэупIэм щыкIэлъыплъынымкIэ и къэрал комитетым и кIэлъыплъакIуэ-къэпщытакIуэ управленэм и уна-фэщI къулыкъум пэрытащ.
Къэбэрдей-Балъкъэр Республикэм и Правительствэм и ЩIыхь тхылъ, КъБР-м ЭнергетикэмкIэ, тарифхэмрэ псэупIэм щыкIэлъыплъынымкIэ и къэрал комитетым и фIыщIэ тхылъ къыхуагъэфэщащ
Экономикэ щIэныгъэхэми я кандидатщ.
